CELEX: 32022R0502
Language: fi
Date: 2022-03-29 00:00:00
Title: Komission täytäntöönpanoasetus (EU) 2022/502, annettu 29 päivänä maaliskuuta 2022, täytäntöönpanoasetuksen (EU) N:o 1321/2013 muuttamisesta siltä osin kuin on kyse savuaromien primaarituotteen ”Scansmoke PB 1110” luvanhaltijan nimestä (ETA:n kannalta merkityksellinen teksti)

30.3.2022   
               
               
                  FI
               
               
                  Euroopan unionin virallinen lehti
               
               
                  L 102/6
               
            
         KOMISSION TÄYTÄNTÖÖNPANOASETUS (EU) 2022/502,
         annettu 29 päivänä maaliskuuta 2022,
         täytäntöönpanoasetuksen (EU) N:o 1321/2013 muuttamisesta siltä osin kuin on kyse savuaromien primaarituotteen ”Scansmoke PB 1110” luvanhaltijan nimestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikkeissa käytettävistä tai käytettäviksi tarkoitetuista savuaromeista 10 päivänä marraskuuta 2003 annetun Euroopan parlamentin ja neuvoston asetuksen (EY) N:o 2065/2003 (1) ja erityisesti sen 11 artiklan,
         sekä katsoo seuraavaa:
         
                     (1)
                  
                  
                     Azelis Denmark A/S, jäljempänä ’hakija’, toimitti 1 päivänä lokakuuta 2021 asetuksen (EY) N:o 2065/2003 11 artiklan 1 kohdan mukaisesti hakemuksen, jossa se pyysi komission täytäntöönpanoasetuksessa (EU) N:o 1321/2013 (2) vahvistetun aromin primaarituotteen ”Scansmoke PB 1110” luvanhaltijan nimen muuttamista.
                  
               
                     (2)
                  
                  
                     Hakija ilmoitti hakemuksessa, että savuaromin primaarituotteen ”Scansmoke PB 1110” lupa oli siirrettävä yritykselle proFagus GmbH. Ilmoituksensa tueksi kantaja esitti siirtosopimuksen, jonka se oli tehnyt proFagus GmbH:n kanssa savuaromin primaarituotteesta ”Scansmoke PB 1110”.
                  
               
                     (3)
                  
                  
                     Ehdotettu luvanhaltijan muutos on luonteeltaan täysin hallinnollinen eikä näin ollen edellytä kyseessä olevien tuotteiden uutta arviointia.
                  
               
                     (4)
                  
                  
                     Tämän vuoksi täytäntöönpanoasetusta (EU) N:o 1321/2013 olisi muutettava.
                  
               
                     (5)
                  
                  
                     Sujuvan siirtymän varmistamiseksi on aiheellista säätää, että savuaromin primaarituotetta ”Scansmoke PB 1110” sekä siitä saatuja savuaromeja ja niitä sisältäviä elintarvikkeita, jotka ovat ennen tämän asetuksen voimaantuloa voimassa olleiden sääntöjen mukaisia, voidaan edelleen saattaa markkinoille ja käyttää, kunnes varastot loppuvat.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) N:o 1321/2013 muuttaminen
            Muutetaan täytäntöönpanoasetuksen (EU) N:o 1321/2013 liitteessä olevassa taulukossa oleva savuaromin primaarituotetta ”Scansmoke PB 1110” koskeva kohta seuraavasti:
            
                        1)
                     
                     
                        korvataan kolmannella rivillä ”Luvanhaltijan nimi” ilmaisu ”Azelis Denmark A/S” ilmaisulla ”proFagus GmbH”;
                     
                  
                        2)
                     
                     
                        korvataan neljännellä rivillä ”Luvanhaltijan osoite” ilmaisu ”Lundtoftegaardsvej 95, 2800 Lyngby, TANSKA” ilmaisulla ”Uslarer Str. 30, 37194 Bodenfelde, SAKSA”.
                     
                  
         
            2 artikla
            Siirtymätoimenpiteet
            Sallitaan täytäntöönpanoasetuksen (EU) N:o 1321/2013 liitteessä esitetyn savuaromin primaarituotteen ”Scansmoke PB 1110” sekä siitä saatujen savuaromien ja elintarvikkeiden, jotka sisältävät savuaromin primaarituotetta tai siitä saatuja savuaromeja, jotka on valmistettu ja varustettu merkinnöillä ennen 19 päivää huhtikuuta 2022 ennen 19 päivää huhtikuuta 2022 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
         
         
            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 309, 26.11.2003, s. 1.
         
            (2)  Komission täytäntöönpanoasetus (EU) N:o 1321/2013, annettu 10 päivänä joulukuuta 2013, sellaisenaan elintarvikkeissa tai niiden pinnalla ja/tai savuaromien valmistuksessa käytettäviä sallittuja savuaromien primaarituotteita koskevan unionin luettelon laatimisesta (EUVL L 333, 12.12.2013, s. 54).